અને હવે થોડું પાંડિત્ય ! (એ જ વિકિ મહારાજ અને થોડી પુસ્તકિયા જાણકારીને આધારે) ’વોયર’ (voyeur) મુળ ફ્રેન્ચ શબ્દ છે જેનો અર્થ “જોનાર” (એ જે જુએ છે) થાય, તે સામાન્ય જોવાનાં અર્થમાં નહીં કિંતુ “છાનામાના જોવું”ના અર્થમાં વપરાય છે. આમ ફ્રેન્ચમાંથી આ શબ્દ ’છાનામાના અન્યની અંગત પ્રવૃત્તિ જોવી’ એ અર્થમાં અંગ્રેજીમાં વપરાતો થયો (જેમાં જાતીય થી લઇ અને નહાવું,વસ્ત્ર બદલવા જેવી બધી જ અતિઅંગત પ્રવૃત્તિ સામેલ) અમુક સમાજમાં હળવાશથી તેને “Peeping Toms” નામે ઓળખાવાય છે. અમુક દેશમાં આવી આદતને માત્ર સામાજીક ગુનો અને ચોક્કસ સ્થિતિમાં સજાપાત્ર ગુનો (જેમ કે કોઇને નુકશાન થાય તેમ, ચિત્ર, ચલચિત્ર રેકર્ડ કરવા, જાહેર કરવા અન્યના એકાંતના અધિકારોનું હનન વગેરે વગેરેથી) ગણાય છે. મોટાભાગે, જો ઉપર જણાવેલી પ્રવૃત્તિ નહીં પણ માત્ર પોતાની અતૃપ્ત જાતીય ઈચ્છાઓ સંબંધી આ આદત હોય તો તે મનોઆરોગ્યને લગતો કિસ્સો ગણી સારવારની ભલામણ કરાય છે. (જેમ આપની કથાનાં પાત્રને અપાઇ તેમ) આ પ્રવૃત્તિ સાવ નવી નથી, પ્રાચિન કાળમાં પણ નોંધાયેલી મળે છે. (બાઇબલમાં પણ આનો ઉલ્લેખ હોવાનું કહે છે)